Sairas (Salonen)
Voi, nyt mua vaivaa kova tauti,
 Pohmelo on mulla hirmuinen!
 Milloinkaan en enää viinaa nauti,
 Koska siit’ on tuska tämmöinen.

 Toiset riemuitsevat kapakassa,
 Maljat siellä kohta tyhjyvät;
 Tuskassan’ mun täällä katkerassa
 Huulet tuimat märkää pyytävät.

 On kuin joukko sepän-ilkiöitä
 Päässäni ois takomassa nyt!
 Mutta miksi moitin pullon töitä,
 Ei hän viel’ oo mua hyljännyt!

 Kirkas neste loistaa putellista
 Virvoitukseksi mun sydämen’;
 On kuin Herran sulo-taivahista
 Enkelit ois mulle tuoneet sen!

 Pullo, mulle tarjoot lohdutusta,
 Sua kiitän, kaatain suuhuni!
 Voi, voi taivaallista ihastusta,
 Jonka sait nyt, kuiva kulkkuni!

bs. [B. F. Salonen]

B. F. Salonen
[[Luokka:Runot]